Tarzan seker al goed 70 jaar in Afrikaans | Netwerk24
Tarzan seker al goed 70 jaar in Afrikaans
Deur Joh Groenewlad, George-Oos 21 Augustus 2018 00:00
Die oudjoernalis Ludwig Visser onthou die Tarzan-strokies­verhale wat hy in die begin 1960's in Afrikaans versorg het (16.08). Dit was die dae toe koerante nog elke dag 'n halfblad strokies gehad het.
Maar Tarzan in Afrikaans is nog ouer. Minstens drie van die Tarzan-boeke in Edgar Rice Burroughs se reeks is in Afrikaans vertaal deur A.M. van Schoor, soos Tarzan die aapman en Tarzan en diejuwele van Opar. Ek meen die eerste het in 1948 verskyn, as hardebandboek.
Dit was destyds gewilde leesstof vir kinders, en het aanleiding gegee tot 'n reeks slap­bandboekies in Afrikaans genaamd Rooi Jan, met 'n plaas­like soort Tarzan wat ook soos 'n aap in bome kon rondswaai en wat boonop 'n perd en 'n hond gehad het.